দিনাজপুরে ‘পুনর্ভবা’য় নবজাতকের লাশ
দিনাজপুরের পুনর্ভবা নদীতে ভাসছিল সদ্যোজাত কন্যাশিশুর লাশ। রোববার সকালে কয়েকটি কুকুর সেটি টানাহেঁচড়া করছিল। স্থানীয়রা লাশটি তুলে বালুয়াডাঙ্গা ব্রিজের নিচে বালিচাপা দেয়। কোতোয়ালি থানা পুলিশ এসে লাশটি নিয়ে যায়।







এলাকাবাসী জানায়, দিনাজপুর শহরের কোলঘেঁষা বালুয়াডাঙ্গা পুনর্ভবা নদীর ব্রিজের নিচে বদ্ধ পানিতে কে বা কারা রাতের আঁধারে নবজাতকের লাশটি ফেলে যায়। সকালে কয়েকটি কুকুর পানিতে ভাসমান পোঁটলাটি তুলে টানাহেঁচড়া করছিল। স্থানীয় শিশুরা দেখতে পেয়ে কুকুরগুলোকে তাড়িয়ে দেয়। কাছে গিয়ে সদ্যোজাত শিশুর লাশ দেখতে পায়। এ খবর দ্রুত এলাকায় ছড়িয়ে পড়ে। এদিকে সকাল থেকে দুপুর পর্যন্ত পুলিশের অপেক্ষায় থেকে স্থানীয় এক যুবক লাশটি পলিথিনে মুড়িয়ে বালিচাপা দেয়।




দিনাজপুর কোতোয়ালি থানার পরিদর্শক (তদন্ত) বজলুর রশিদ জানান, লাশ ময়নাতদন্তের জন্য দিনাজপুর এম আবদুর রহিম মেডিকেল কলেজ হাসপাতাল মর্গে পাঠানো হয়েছে।

দিনাজপুরের পুনর্ভবা নদীতে ভাসছিল সদ্যোজাত কন্যাশিশুর লাশ। রোববার সকালে কয়েকটি কুকুর সেটি টানাহেঁচড়া করছিল। স্থানীয়রা লাশটি তুলে বালুয়াডাঙ্গা ব্রিজের নিচে বালিচাপা দেয়। কোতোয়ালি থানা পুলিশ এসে লাশটি নিয়ে যায়।